شیخ شهاب‌الدین محمود اهری

شئیخ شهاب‌الدین محمود اهری (قمری ۷نجی/میلادی۱۳نجو یوز ایل) – متصوّف، "شهابیلیک" طریقتی‌نین قوروجوسو. 

 حیاتی 
شئیخ شهاب‌الدین محمود اهری، آذربایجانین تانینمیش عاریفلریندندیر. ایلک تحصیلینی موللا حسن اهریدن آلیب. سونرا تبریز شهرینه یوللانیب "وحدتیه سرخاب" مدرسه‌سینده اوخویوب. بو مدرسه‌ده اوچ دفعه قیرخ‌گونلوک رییاضت ائدندن سونرا سوجاسا گئدیب شئیخ رکن‌الدین محمد سوجاسینین موریدلیگینی قبول ائتمیشدی. موکممل تحصیلدن سونرا مورشیدیندن طریقت شئیخلیگینین ایجازه‌سینی آلاراق اهره قاییتمیشدی. 

شئیخ شهاب‌الدین محمود مورشیدی‌نین قیزی خدیجه سولطان خانیملا حیات قورموشدو. شئیخ علی آدلی اوغلو واردی. 

 فعالیتی 
شئیخ شهاب‌الدین محمود اهری طریقت باشچیلیغیندا ان اولو درجه اولان "قطب" درجه‌سینه چاتمیشدی. اونون یاراتدیغی شهابیه طریقتی‌نین سوراغی بوتون شرقه یاییلمیشدی. چوخلو موریدلر، یول-طریقت ارنلری یئتیشدیرمیشدی. سونرادان مشهور اولان شاگیردلری‌نین آراسیندا خلوتیه طریقتینین بانیسی، شئیخ زاهید گیلانینین مورشیدی شئیخ جلال‌الدین رومیین، مولویّه طریقتینین یارادیجیسی، باله حسن بئنیسلینین مورشیدی شیخ معین‌الدین اثوابین، بیرامیه طریقتینین یارادیجیسی بابا فرج وایقانلینین آدلاری وار. 

 توربه‌سی 

اهر شهرینین منظره‌لی گوشه‌سینده شئیخ شهابددین ماهمود اهرینین توربه‌سی وار. 

 قایناق 
 آذربایجان تورکجه‌سی لاتین الفابئلی ویکی‌پدیاسی.
بؤلمه:کیمسه‌لر قارالامالاری
بؤلمه:کیمسه‌لر
بؤلمه:عاریفلر